CELEX: 62011CA0465
Language: lv
Date: 2012-12-13 00:00:00
Title: Lieta C-465/11: Tiesas (trešā palāta) 2012. gada 13. decembra spriedums ( Krajowa Izba Odwoławcza (Polija) lūgums sniegt prejudiciālu nolēmumu) — Forposta SA, ABC Direct Contact Sp. z o.o./Poczta Polska SA (Direktīva 2004/18/EK — 45. panta 2. punkta pirmās daļas d) apakšpunkts — Direktīva 2004/17/EK — 53. panta 3. punkts un 54. panta 4. punkts — Publiskie iepirkumi — Pasta pakalpojumu nozare — Izslēgšanas no līguma slēgšanas tiesību piešķiršanas procedūras kritēriji — Smags profesionālo pienākumu pārkāpums — Sabiedrības interešu aizsardzība — Godīgas konkurences uzturēšana)

9.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 38/8
            
         Tiesas (trešā palāta) 2012. gada 13. decembra spriedums (Krajowa Izba Odwoławcza (Polija) lūgums sniegt prejudiciālu nolēmumu) — Forposta SA, ABC Direct Contact Sp. z o.o./Poczta Polska SA
   
   (Lieta C-465/11) (1)
   
   (Direktīva 2004/18/EK - 45. panta 2. punkta pirmās daļas d) apakšpunkts - Direktīva 2004/17/EK - 53. panta 3. punkts un 54. panta 4. punkts - Publiskie iepirkumi - Pasta pakalpojumu nozare - Izslēgšanas no līguma slēgšanas tiesību piešķiršanas procedūras kritēriji - Smags profesionālo pienākumu pārkāpums - Sabiedrības interešu aizsardzība - Godīgas konkurences uzturēšana)
   2013/C 38/09
   Tiesvedības valoda — poļu
   
      Iesniedzējtiesa
   
   Krajowa Izba Odwoławcza
   
      Lietas dalībnieces pamata procesā
   
   
      Prasītājas: Forposta SA un ABC Direct Contact Sp. z o.o.
   
   
      Atbildētāja: Poczta Polska SA
   
   
      Priekšmets
   
   Lūgums sniegt prejudiciālu nolēmumu — Krajowa Izba Odwoławcza — Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu [publisko būvdarbu līgumu], piegādes valsts līgumu [publisko piegādes līgumu] un pakalpojumu valsts līgumu [publisko pakalpojumu līgumu] slēgšanas tiesību piešķiršanas procedūru (OV L 134, 114. lpp.), 45. panta 2. punkta d) apakšpunkta, kā arī Eiropas Parlamenta un Padomes 2004. gada 31. marta Direktīvas 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (OV L 134, 1. lpp.), 53. panta 3. punkta un 54. panta 4. punkta interpretācija — Pamati komersanta izslēgšanai no dalības publiskā iepirkuma līguma slēgšanas tiesību piešķiršanas procedūrā — Jēdziens “smags profesionālo pienākumu pārkāpums” — Valsts tiesību akti, kas līgumslēdzējai iestādei nosaka pienākumu izslēgt pretendentu, kuram tā piešķīrusi publiskā iepirkuma līguma slēgšanas tiesības, kuras šī līgumslēdzēja iestāde izbeigusi trīs gadu laikposmā pirms iepirkuma procedūras, jo neizpildītās publiskā iepirkuma līguma daļas summa bija vismaz 5 % no publiskā iepirkuma summas
   
      Rezolutīvā daļa:
   
   
               1)
            
            
               Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu [publisko būvdarbu līgumu], piegādes valsts līgumu [publisko piegādes līgumu] un pakalpojumu valsts līgumu [publisko pakalpojumu līgumu] slēgšanas tiesību piešķiršanas procedūru, 45. panta 2. punkta pirmās daļas d) apakšpunkts ir jāinterpretē tādējādi, ka tas nepieļauj valsts tiesisko regulējumu, kurā paredzēts, ka smags profesionālo pienākumu pārkāpums, kura dēļ konkrētais komersants tiek automātiski izslēgts no uzsāktas publiskā iepirkuma līguma slēgšanas tiesību piešķiršanas procedūras, ir konstatējams gadījumā, kad apstākļu, kuros vainojams šis komersants, dēļ līgumslēdzēja iestāde ir izbeigusi vai uzteikusi kādu ar minēto komersantu iepriekš noslēgtu publiskā iepirkuma līgumu vai ir atteikusies no šī līguma, ja šī līguma izbeigšana vai uzteikšana vai atteikšanās no tā ir notikusi trīs gadu laikā pirms pašreizējās procedūras uzsākšanas un ja neizpildītās publiskā iepirkuma līguma daļas summa ir vismaz 5 % no kopējās šī publiskā iepirkuma summas;
            
         
               2)
            
            
               Savienības tiesību principi un normas publisko iepirkumu jomā neattaisno to, ka — tādā gadījumā, uz kādu norāda atbilde uz pirmo prejudiciālo jautājumu — sabiedrības interešu un līgumslēdzēju iestāžu leģitīmo interešu aizsardzības, kā arī godīgas komersantu konkurences uzturēšanas apsvērumu dēļ valsts tiesiskais regulējums, kāds tas ir pamatlietā, uzliek pienākumu līgumslēdzējai iestādei automātiski izslēgt komersantu no publiskā iepirkuma līguma slēgšanas tiesību piešķiršanas procedūras.
            
         
      (1)  OV C 13, 14.1.2012.